CELEX: C2006/154/21
Language: da
Date: 2006-07-01 00:00:00
Title: Sag C-186/06: Sag anlagt den  18. april 2006  — Kommissionen for De Europæiske Fællesskaber mod Kongeriget Spanien

1.7.2006   
            
            
               DA
            
            
               Den Europæiske Unions Tidende
            
            
               C 154/10
            
         Sag anlagt den 18. april 2006 — Kommissionen for De Europæiske Fællesskaber mod Kongeriget Spanien
   (Sag C-186/06)
   (2006/C 154/21)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved D. Recchia og A. Alcover San Pedro, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 2, 3 og artikel 4, stk. 1 og 4, i Rådets direktiv 79/409/EØF (1) af 2. april 1979 om beskyttelse af vilde fugle, for så vidt angår overrislingsprojektet for det område, der kan overrisles, ved kanalen Segarra-Garrigues.
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Medlemsstaterne kan ikke benytte sig af den omstændighed, at de ikke har udpeget noget område i henhold til direktivet, til at gennemføre projekter, som skader direktivets formål. Når en medlemsstat, som i det foreliggende tilfælde, ikke har udlagt særligt beskyttede områder, hvor disse skulle have været oprettet, svarer det beskyttelsesniveau, som kan kræves for et vigtigt fugleområde, til det i direktivets artikel 4, stk. 4, fastsatte.
   Kommissionen finder derfor, at Kongeriget Spanien har tilsidesat sine forpligtelser i henhold til direktivets artikel 2, 3 og artikel 4, stk. 1 og 4, idet det har fastsat samt iværksat den procedure, som har ført til godkendelse af overrislingsprojektet ved kanalen Segarra-Garrigues.
   
      (1)  EFT L 103, s. 1.